Leacht carad i g-cath Bhriain
Fearghal Óg Mac an Bhaird
Leacht carad i g-cath Bhriain,
millte Eire do'n aen ghliaidh;
taebh an chnuic lán do leachtuibh,
air nar thuit an tarrngeartuigh.
Brian Ó Néill Oiligh 'san ár
Maghnus na Craeibhe O'Cathán,
O Duibhdhiarma Ó'h-áird Eanaigh,
ríghdha garg Ó Goirmfhleadhaigh.
Ó h-Inneirghi an abhra mhoill,
Ó Carra Mór, Mac Lachloinn,
taeisidh Chloinn chrodha g-Cána,
mór umoro ar n-easbadha.
Sgata Connacht 'san g-cath g-cruaidh;
Ó Duibheamhna 's Ó h-Anluain,
dá m-beinn um dháileamh 'g an druing,
a n-áireamh uile nacha bh-féadfuinn.
Cóigear do Cloinn g-Catháin g-cais
's an ár a n-éagmhais Maghnuis,
do sgaeil an cóigear an cath
do thaebh fhoideadh na n-Ulltach.
Maghnus féin, Éachmarcach ann,
Muircheartach, Donnchadh, Domhnall,
Niall Ó Cathán do chneasghuin,
ochan! nocha n-easbuidhe!
Cearbhall 'san ár easbhaidh dhamh,
mac mo mháthar é, Is m'athar,
Éachmarcach cum lér g-cloinn,
leathmharcach cubhaidh Cearbhaill.
Mo bhráthair d'fágbhail 'san ár,
is mo chomhdhalta Ó Cathán,
ní slán sinn 'gar d-toigh
inn as an ár i n-Ulltaibh.
Gidh dainimh dhamh gach duine
dainimhe O'Cathán cul-bhuidhe,
as é aenrigh mo chuisle cinn,
así an fhuil-si nach bh-fuilngim.
Danimh ler macaibh 's lér mnáibh,
marbhadh Mhagnuis Uí Chatháin,
Brian muna m-beith isin ár
ni bheith creach mar Ó g-Cathán.
Tugas grádh mór, misde dhamh,
dó ó chinn mo chúig m-bliaghan,
och nar ghabhas re moghrádh,
moch do charas Ó'Cathán.
Mo ghrádh d'Ó Cathán Cluaine,
ni grádh mna d'fir aen uaire
grádh ó ré leanbadhachta a leith,
dom' dheagh dhalta, dom' oide.
Do bherrmír rigeadh an reabhradh
do nar macraidh mhór mheanmnach,
sinn Is an righ ar chladh nar choll
ag dol fa trí na thimchill.
No go n-gabhthadh mé ar a mhuin
do n-dínn déra ma dhiaigh,
ar gach leith ba mé marcach
ar n-each bá é Éachmarcach.
Do bhí a thuarasdal ag teacht dúinn,
mar budh sinn a oighrighacht
uiread aige re dís dham;
dob fhada arís ó reabhradh!
Théighinn re duain d'fiar a bhall,
mar budh h-é duan m'ollamhain;
tucc sé a lán ar mo dhán chamh,
is mé gan dán do dhéanamh.
Acht misi féin, misde dhamh,
is an t-easbog, Is Eoghan,
mocha mairinn do mhacraidh
a anam a Éachmarcaigh.
Ordaidh aifrinn gach fir gráidh
dot chomhdhalta d'Ó Cathán
do mhac righ cromhtha In gach cill,
bídh órtha gacha h-aifrinn.
Ar do chuimairce inn gach cill
da m-bedh milemac léighinn,
tar mhac Ragnailne rachaidh
Salmfhuighle da shaltrachaibh.
An léighinn Is dual damhsa,
d'fir thaeibhgheal thonn-geamann-sa
gebhad marbhnaei m-blath m-buig,
i d-trath bhar n-anma thrathbhuigh.
Da thísadh ollamh oile
re a chloinn do chreic marbhnaei,
a cheandach ba dual damh-sa
'sa luach d'eallach agam-sa.
Ó nar h-aithnídheadh 's an ár
colann chneis-gheal Uí Chathán,
beo gín go d-táinic d'á thoigh
rangadar leo don lathoir.
Ma tháinic a tuaidh on ár,
a fhaicrin gin gur b' imlan
a síth a shlis thiar no thoir,
ga fis nach biadh na bheathaidh.
Minic do rad ingean óg
airchis ar neach a n-allód,
go m-beireadh le bean 'san m-brugh
fear, agas é n-a énar.
Rug la catha Cluan a Tarbh te,
le 'na bheathaithe bean t-sidhe
Dunluing Duine na bh-Fearta,
uime súl-ghorm sidhadhchta.
An t-sidhe na bh-fuil macrigh Roiss
ní gnáth dúnadh a dorais
air neach nach ar dhún d'á dheoin,
a theach na dún, a dháirseoir.
Innsa gan eochair nimhe
a láimh coinnle coillidhe,
air gheal fhaeilaidh dá bh-fhéadadh
neamh d'aeidhidh d-fhoisgéaladh.
Nocha n-faca diarraighe cruidh
neach do éirfeadh 'na argaidh;
do badh fuireadh Éachmarcach
obuir Eirinn fhulang.
An tir na bhais gé do beadh
ní fhuileongadh o chineadh fiuchadh;
b'obair féile srothan tobair thair,
do thráig ar marbh adh mhic Ui Chatháin.
Do lag a dhún ar 'na dhol,
a glún air lár do'n leagadh;
tu da darraidh an fhéile
a thulach na toirléime.
Mac Uí Chathán na Craeibhe,
mac Rághnaill, rí Formaeile,
mín dáil na diaigh budh dheachta
biadh an dan na dhilleactha. Leacht.